Diari Oficial de la Generalitat Valenciana


Sumari del DOGV 3875, del 10-11-2000 (2000/8581)

Resolució de 19 de setembre de 2000, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte, autorització administrativa, declaració en concret d'utilitat pública de l'annex al projecte de modificació de la línia aèria de mitjana tensió a 20 kV denominada Convent, al terme municipal de Petrer (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3875

Data del DOGV
:   10-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8581


Organisme emissor
:   Conselleria d'Indústria i Comerç

Tipus de document
:   Anunci

Resolució de 19 de setembre de 2000, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte, autorització administrativa, declaració en concret d'utilitat pública de l'annex al projecte de modificació de la línia aèria de mitjana tensió a 20 kV denominada Convent, al terme municipal de Petrer (Alacant). [2000/X8581]
  
Als efectes previstos en els articles 9 del Decret 2.617/1966, i 10 del Decret 2.619/1966, sobre normes per a l'atorgament d'autorització administrativa en matèria d'instal·lacions elèctriques, ambdós de 20 d'octubre (BOE de 24 d'octubre de 1966), i en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997), en concordança amb l'article 52 de la Llei d'Expropiació Forçosa, se sotmet a informació pública el següent projecte d'instal·lació elèctrica:
  
Peticionari: Iberdrola, SA, amb CIF núm. A-48010615 i domicili al c/ Gardoki, núm. 8 de Bilbao. Oficina a Alacant, c/ Calderón de la Barca núm. 16, 03362 Alacant.
  
Lloc on s'establirà la instal·lació: la línia circula per la zona compresa entre el c/ Prevere Conrado Poveda i la Rambla dels Molins, a Petrer (Alacant).
  
Finalitat de la instal·lació: millorar i ampliar les xarxes de distribució d'energia elèctrica, augmentar la qualitat de servei i formalitzar peticions d'energia de nous clients.
  
Característiques principals:
  
Tensió: 20 kV.
  
Longitud: 229,2 metres, total dels trams de línia que s'ha de modificar. Longituds parcials:
  
Tram 1-2(aeri)= 108 metres.
  
Tram 2-3(colgat)= 73,7 metres.
  
Tram 3-4(colgat, amb tubs)= 6,7 metres.
  
Tram 4-5(colgat, amb tubs)= 29,2 metres.
  
Tram 5-6(colgat)= 11,6 metres.
  
Origen i final: la línia aèria té el seu origen en el suport núm. 1 (existent), tram 1-2; i el final en un suport núm. 2 d'entroncament A/S que s'instal·larà, trams 2-2-3-3-2, on la línia subterrània té el seu origen i final en l'enllaç del punt 6, indicat en els plans.
  
Pressupost: un milió tres-centes quinze mil pessetes (1.315.000 PTA).
  
El titular ha sol·licitat sobre les finques descrites en la relació annexa, servitud de pas aèria i subterrània d'energia elèctrica que comprèn a més del vol sobre el predi servidor, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i especialment pels propietaris de terrenys i tots altres titulars afectats pel dit projecte, la relació dels quals s'inclou al final d'aquest anunci, perquè puga ser examinat l'expedient al Servei Territorial d'Indústria i Energia d'Alacant, situat al c/ Churruca, núm. 29, i presentar, en doble exemplar, les al·legacions que s'estimen oportunes en el termini de trenta (30) dies hàbils, comptats a partir de l'endemà de la publicació d'aquest anunci. Els plans parcel·laris podran ser igualment consultats als ajuntaments afectats.
  
Alacant, 19 de setembre de 2000.- El director territorial, p. a., la secretària del Servei Territorial (Resolució de 14.09.2000): Carmen Catalá Galván.
  
ANNEX